Atzinumi 22-TA-3075
Izdrukāts 22.11.2022. 21.04
Atzinumi 22-TA-3075
Izdrukāts 22.11.2022. 21.04
22-TA-3075: Noteikumu projekts (Jauns)
Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citai centrālajai valsts iestādei vidējam termiņam
TA saskaņojamie dokumenti
Noteikumu projekts 7.0
Anotācija (ex-ante) 6.0
MK sēdes protokollēmuma projekts 2.0
Atzinuma sniedzējs
Tieslietu ministrija
Atzinums iesniegts
22.11.2022.
Atzinuma sniegšanas termiņš
23.11.2022.
Saskaņošanas rezultāts
Nesaskaņots
Pieejamības statuss
Vispārpieejams

	Nr.p.k.
	Projekta redakcija

	Autors

	1.
	Noteikumu projekts
55. Atzīt par spēku zaudējušiem Ministru kabineta 2012. gada 11. decembra noteikumus Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam".
	Iebildums
Vēršam uzmanību uz to, ka Ministru kabineta 2012. gada 11. decembra noteikumi Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" ir zaudējuši spēku 2022. gada 3. novembrī, proti, vienlaikus ar 2022. gada 6. oktobrī pieņemtā likuma "Grozījumi Likumā par budžetu un finanšu vadību" spēkā stāšanos. Ievērojot minēto, lūdzam svītrot Ministru kabineta noteikumu projekta "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citai centrālajai valsts iestādei vidējam termiņam" (turpmāk – projekts) 55. punktu, kā arī papildināt projekta sākotnējās ietekmes (ex-ante) novērtējuma ziņojumu (turpmāk – anotācija) ar atbilstošu informāciju.
 
Piedāvātā redakcija
-
	Ilze Māliņa (TM)

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums
Vēršam uzmanību uz to, ka atbilstoši Valsts un pašvaldību institūciju amatpersonu un darbinieku atlīdzības likuma pārejas noteikumu 53. punktā noteiktajam attiecīgais regulējums par Valsts prezidenta un Korupcijas novēršanas un apkarošanas biroja priekšnieka mēnešalgu stāsies spēkā 2023. gada 1. janvārī. Līdz ar to projektā paredzētais attiecīgais regulējums nevar stāties spēkā pirms attiecīgo grozījumu Valsts un pašvaldību institūciju amatpersonu un darbinieku atlīdzības likumā spēkā stāšanās. Ievērojot minēto, ja paredzēts, ka projekts stāsies spēkā pirms 2023. gada 1. janvāra, nepieciešams papildināt projekta VI nodaļu ar attiecīgu pārejas noteikumu.
Atbilstoši minētajam lūdzam precizēt arī anotācijas 1.3. apakšsadaļā ietverto informāciju.
 
Piedāvātā redakcija
-
	Ilze Māliņa (TM)

	3.
	Noteikumu projekts
1. Noteikumi nosaka kārtību, kādā aprēķina maksimāli pieļaujamo valsts budžeta izdevumu kopapjomu un maksimāli pieļaujamo valsts budžeta izdevumu kopējo apjomu katrai ministrijai un citai centrālajai valsts iestādei (turpmāk – ministrija) vidējam termiņam.
	Priekšlikums
Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka Ministru kabineta noteikumu projekta pirmajā punktā norāda likumā noteikto pilnvarojumu Ministru kabinetam. Ievērojot minēto, lūdzam precizēt projekta 1. punktu atbilstoši Likuma par budžetu un finanšu vadību 18.1 panta ceturtajā daļā noteiktajam pilnvarojumam Ministru kabinetam.
Piedāvātā redakcija
-
	Ilze Māliņa (TM)

	4.
	Noteikumu projekts
II. Maksimāli pieļaujamā izdevumu kopapjoma noteikšana
	Priekšlikums
Vēršam uzmanību uz to, ka Ministru kabineta noteikumu projektos neveido nodaļas, kurās ir tikai viens punkts. Ievērojot minēto, lūdzam precizēt projekta II nodaļu.
 
Piedāvātā redakcija
-
	Ilze Māliņa (TM)

	5.
	Noteikumu projekts
V. Valsts pamatbudžeta un valsts speciālā budžeta izdevumu prioritārajiem pasākumiem noteikšana
	Priekšlikums
Lūdzam precizēt projekta V nodaļā (piemēram, projekta 24. , 25., 26., 27. un 28. punktā) paredzēto regulējumu atbilstoši projekta 1. un 2. pielikumā ietvertajam veidlapas nosaukumam, nepieciešamības gadījumā paredzot attiecīgus saīsinājumus.
 
Piedāvātā redakcija
-
	Ilze Māliņa (TM)

	6.
	Noteikumu projekts
32.11. objektu (ēka, būve, zeme, inženiertehniskās un tehnoloģiskās iekārtas, specializētās iekārtas un operatīvais transports), veicamo darbību (iegāde, būvniecība vai atjaunošana) un minētā objekta atrašanās vietu (vietējās pašvaldības nosaukums), ja kapitālie izdevumi ir saistīti ar ēkas, būves, zemes, inženiertehniskās un tehnoloģiskās iekārtas, specializētās iekārtas un operatīvā transporta iegādi, būvniecību vai to atjaunošanu. Sniedz informāciju, vai pēdējo triju gadu laikā ir bijis piešķirts finansējums šādam mērķim;
	Priekšlikums
Vēršam uzmanību uz to, ka atbilstoši Būvniecības likuma 1. panta 3. punktā noteiktajam būve ir būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids. Ievērojot minēto, lūdzam svītrot projekta 32.11. apakšpunktā vārdu "ēka" (attiecīgā locījumā), jo tas ir lieks.
Turklāt, ievērojot, ka Ceļu satiksmes likumā tiek lietots termins "operatīvais transportlīdzeklis", lūdzam precizēt projekta 32.11. apakšpunktā vārdus "operatīvais transports" (attiecīgā locījumā).
Papildus vēršam uzmanību uz to, ka nav skaidrs, kas ir projekta 32.11. apakšpunktā minētās inženiertehniskās un tehnoloģiskās iekārtas, kā arī specializētās iekārtas, tādēļ lūdzam precizēt projekta 32.11. apakšpunktu vai papildināt anotāciju ar atbilstošu skaidrojumu.
Atbilstoši minētajam lūdzam precizēt arī projekta 1. pielikuma 9. punkta ievaddaļu.
 
Piedāvātā redakcija
-
	Ilze Māliņa (TM)

	7.
	Noteikumu projekts
38. Ja Ministru kabinets ir pieņēmis lēmumu par starpnozaru prioritāro pasākumu, kas skar vairāku ministriju kompetenci, kopējo līdzekļu pieprasījumu (1. pielikums) sagatavo un iesniedz Finanšu ministrijā tā ministrija, kas ir noteikta par atbildīgo Ministru kabineta lēmumā, bet pārējās iesaistītās ministrijas līdzekļu pieprasījumu iesniedz ministrijai, kas atbildīga par prioritārā pasākuma sagatavošanu. Ja Ministru kabinets lēmumā nav noteicis atbildīgo ministriju starpnozaru prioritārā pasākuma sagatavošanai un starp ministrijām nav panākta cita savstarpēja vienošanās, par papildu finansējuma pieprasīšanu starpnozaru pasākumam (atbilstoši plānošanas dokumentā, normatīvā akta projekta anotācijā norādītajam) ir atbildīga tā iestāde, kas ir izstrādājusi un virzījusi apstiprināšanai attiecīgo plānošanas dokumentu vai normatīvā akta projektu.
	Priekšlikums
Ievērojot, ka projekta 38. punktā ir minēts Ministru kabineta lēmums, lūdzam izvērtēt projekta 38. punktā minēto vārdu "plānošanas dokumentā, normatīvā akta projekta anotācijā" un "plānošanas dokumentu vai normatīvā akta projektu" lietošanu un attiecīgi precizēt tos.
Papildus vēršam uzmanību uz to, ka Ministru kabineta 2021. gada 7. septembra noteikumos Nr. 617 "Tiesību akta projekta sākotnējās ietekmes izvērtēšanas kārtība" tiek minēts termins "tiesību akta projekta sākotnējās ietekmes (ex-ante) novērtējuma ziņojums (anotācija)".
 
Piedāvātā redakcija
-
	Ilze Māliņa (TM)

	8.
	Noteikumu projekts
48. Ja finanšu ministra organizētajā izvērtēšanas procesā konstatē, ka ministriju iesniegtos prioritāro pasākumu pieteikumus ir nepieciešams precizēt vai ir nepieciešama papildu informācija, ministrija finanšu ministra noteiktajā termiņā iesniedz Finanšu ministrijā atbilstoši precizētus un papildinātus prioritāro pasākumu pieteikumus (1. pielikums) un aktualizēto prioritāro pasākumu sarakstu nozīmīguma secībā (2. pielikums). Ja saistībā ar prioritāro pasākumu detalizēti aprēķini ir pieejami tiesību akta sākotnējās ietekmes novērtējuma ziņojumā (anotācijā), attīstības plānošanas dokumentā vai tā anotācijā un tie atbilst prioritārā pasākuma pieteikumam, ministrija norāda atbilstošu atsauci pie citas būtiskas informācijas un detalizētus aprēķinus nepievieno.
	Priekšlikums
Ievērojot, ka Ministru kabineta 2021. gada 7. septembra noteikumos Nr. 617 "Tiesību akta projekta sākotnējās ietekmes izvērtēšanas kārtība" tiek minēts termins "tiesību akta projekta sākotnējās ietekmes (ex-ante) novērtējuma ziņojums (anotācija)", lūdzam attiecīgi precizēt projekta 48. punktā paredzēto regulējumu.
Papildus vēršam uzmanību uz to, ka tiesību akta projekta sākotnējās ietekmes (ex-ante) novērtējuma ziņojumu (anotāciju) pievieno tiesību akta projektam, nevis attīstības plānošanas dokumenta projektam.
 
Piedāvātā redakcija
-
	Ilze Māliņa (TM)

	9.
	Noteikumu projekts
 Prioritārā pasākuma pieteikums vidējam termiņam
	Priekšlikums
Ievērojot, ka Ministru kabinets izdod noteikumus, rīkojumus u.tml., bet Saeima pieņem likumus, lūdzam precizēt projekta 1. pielikuma 10. punktā minētos vārdus "apstiprinātiem normatīvajiem aktiem".
 
Piedāvātā redakcija
-
	Ilze Māliņa (TM)



